stanford-oval/wikipedia huggingface dataset:
รายชื่อเรื่องอื้อฉาวและข้อพิพาทในกีฬาโอลิมปิก

รายชื่อเรื่องอื้อฉาวและข้อพิพาทในกีฬาโอลิมปิก เป็นรายชื่อที่รวบรวมเรื่องอื้อฉาวและข้อพิพาทที่เกิดขึ้นในการแข่งขันกีฬาโอลิมปิก ซึ่งโอลิมปิกเป็นการแข่งขันกีฬานานาชาติที่สำคัญ ตลอดประวัติศาสตร์ของการแข่งขันทั้งในฤดูร้อนและฤดูหนาวได้เกิดเรื่องอื้อฉาว ข้อพิพาทและการใช้ยาเสพติดผิดกฎหมาย
บางชาติได้คว่ำบาตรการแข่งขันในหลายเหตุการณ์ซึ่งเป็นสัญญาณของการประท้วงต่อต้านคณะกรรมการโอลิมปิกสากล เช่น การเลือกปฏิบัติทางเชื้อชาติหรือการเมืองต่อผู้เข้าร่วมอื่น ๆ อาทิ หลังจากสงครามโลกทั้งสองครั้งประเทศที่พ่ายแพ้ไม่ได้รับเชิญให้เข้าร่วมแข่งขัน หรือข้อพิพทาทอื่น ๆ รวมถึงการใช้สารต้องห้าม การตัดสินโดยผู้ตัดสิน และแม้แต่กิริยาท่าทางที่ทำโดยนักกีฬา
โอลิมปิกฤดูร้อน 1916 (ไม่ได้จัดเนื่องจากสงครามโลกครั้งที่ 1)

การแข่งขันกีฬาโอลิมปิกฤดูร้อน 1916 จะจัดขึ้นที่กรุงเบอร์ลิน จักรวรรดิเยอรมัน แต่ถูกยกเลิกเนื่องจากการกระจายของสงครามโลกครั้งที่ 1
โอลิมปิกฤดูร้อน 1940 และ 1944 (ไม่ได้จัดเนื่องจากสงครามโลกครั้งที่ 2)

ฝ่ายอักษะและฝ่ายสัมพันธมิตร คือ เยอรมนี โรมาเนีย และญี่ปุ่น มหาอำนาจทั้งสองฝ่ายในสงครามโลกครั้งที่ 2 ถูกระงับจากการแข่งขันกีฬาโอลิมปิก โดยนักกีฬาชาวเยอรมนี โรมาเนีย และญี่ปุ่น ได้รับอนุญาตให้แข่งขันอีกครั้งในการแข่งขันกีฬาโอลิมปิกฤดูร้อน 1952
วิกิ (เก็นโซซุยโคเด็น)

วิกิจากเกมซุยโคเด็นภาค V
วิกิ (อังกฤษ: Viki) เป็นตัวละครจากเกมเก็นโซซุยโคเด็น เป็น 1 ในตัวละคร 2 ตัวที่ปรากฏออกมาในทุก ๆ ภาค มีความสามารถในการเทเลพอร์ท (Teleport)
ข้อมูลส่วนตัว

ชื่อ: วิกิ 

ดวงดาวประจำตัว: จิทัตสึ (Chitatsu) 

บ้านเกิด: ไม่ปรากฏ 

อายุ: 16 ปี (ทุกภาค) 

เผ่าพันธุ์: มนุษย์ 

รูนที่ถือครอง: Blinking Rune 

ครอบครัว: ไม่ปรากฏ 

สถานะ: นักเวทย์ 

สถานที่อยู่ปัจจุบัน: ไม่ปรากฏ 

สงครามที่เข้าร่วม: สงครามรูนแห่งประตู, สงครามรวบรวมแผ่นดินดูนัน, สงครามทูตแห่งเพลิงครั้งที่สอง, สงครามการขยายพรมแดนทางใต้ของคูลุก, สงครามกลางเมืองในฟาเลนา
ประวัติ

วิกิเป็นนักเวทย์เพียงคนเดียวที่มีความสามารถในการเทเลพอร์ทคนไปยังสถานที่อื่น ๆ ได้ แต่ความแม่นยำในการเทเลพอร์ทของเธอนั้นมีค่อนข้างน้อยทำให้เธอไม่สามารถพาตัวเองกลับบ้านได้เสียที ในทุก ๆ ภาคภายหลังจากสงครามสิ้นสุดลง ขณะที่กำลังมีการเลี้ยงฉลองเธอก็มักจะเทเลพอร์ทตัวเองหายไปก่อนได้ทานอาหารทุกที
อื่น ๆ

วิกิเป็น 1 ใน 2 ตัวละครที่ปรากฏออกมาในทุก ๆ ภาค เช่นเดียวกับ จีน
วิกิเป็นคนที่มีความสามารถพิเศษในการหลับทั้ง ๆ ที่ยืนได้
บ้านเกิดของเธอนั้นยังเป็นปริศนาแต่คาดว่าน่าจะเกี่ยวข้องกับ "waffu... reffu..." ที่เธอชอบละเมอออกมาบ่อย ๆ ตอนนอน
ในเกมซุยโคเด็นภาค IV วิกิคิดว่าตัวเองเคยได้พบกับจีนมาก่อน และในภาค V วิกิถึงกับแน่ใจว่าเคยได้พบกับจีนมาแล้วหลายครั้งในอดีต
ในเกมซุยโคเด็นภาค III วิกิได้พบกับตัวเองในขณะที่เป็นเด็ก แต่มีดวงดาวแห่งโชคชะตาคนละดวงกัน อาจเป็นไปได้หรือไม่ว่าวิกิที่เป็นเด็กกับวิกิตอนโตเป็นคนละคนกัน
วิลเลียม สปริง ฮับเบล

วิลเลียม สปริง ฮับเบล (เกิดเมื่อวันที่ 17 มกราคม ค.ศ. 1801 – เสียชีวิตเมื่อวันที่ 16 พฤศจิกายน ค.ศ. 1873) เป็นนักการเมืองจากสหรัฐอเมริกาสังกัดพรรคเดโมแครต เป็นสมาชิกสภาผู้แทนราษฎรสหรัฐจากรัฐนิวยอร์ค โดยดำรงตำแหน่งตั้งแต่วันที่ 4 มีนาคม ค.ศ. 1843 จนถึงวันที่ 3 มีนาคม ค.ศ. 1845
แหล่งข้อมูลอื่น

William Spring Hubbell at Find a Grave
วัดป่าปฐมชัย

| วัดป่าปฐมชัย |
| --- | --- |

ที่ตั้ง: ตำบลหนองปากโลง อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระอธิการ จิรชัยธัมมชโย
 สถานีย่อยพระพุทธศาสนา
วัดป่าปฐมชัย เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหนองปากโลง อำเภอเมืองนครปฐม จังหวัดนครปฐม
วัดป่าปฐมชัยมีพิธีวางศิลาฤกษ์เมื่อวันที่ 3 กันยายน พ.ศ. 2552 ตั้งวัดเมื่อวันที่ 13 กุมภาพันธ์ พ.ศ. 2555 ผู้ขออนุญาตสร้างวัดคือ พระนิพนธ์ ธมฺมทีโป ได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558 วัดป่าปฐมชัยเป็นวัดสายกรรมฐานในเขตเมือง ที่ปฏิบัติตามแนวทางของหลวงปู่มั่น ภูริทัตโต และหลวงตามหาบัว ญาณสัมปันโน
สถาปัตยกรรมของวัดมีลักษณะเป็นศิลปะล้านนา วิหารรูปทรงแบบล้านนา และเจดีย์สีทอง รายล้อมด้วยพระพุทธรูปขนาดเล็ก เจดีย์เป็นทรงระฆังที่เป็นรูปแบบเฉพาะของล้านนา ฐานสี่เหลี่ยมเพิ่มมุมซ้อนขึ้นไปรองรับส่วนยอดที่เป็นทรงกรวย พระเจดีย์ชัยมงคลศรีทวารวดี สีขาวมีรุปปั้นของพระพุทะเจ้าอยู่ทั้ง 4 ด้าน มีซุ้มโขง บริเวณวัดยังมีจุดน่าสนใจเช่นลานธรรมจักร ศาลาสมเด็จพระเจ้าตากสิน และศาลาไม้หอพระแก้ว มีองค์พระแก้วมรกตจำลองด้านใน
วิลเลียม ฟอกซ์ แทลบอต

| วิลเลียม ฟอกซ์ แทลบอต เอฟอาร์เอส, เอฟอาร์เอสอี, เอฟอาร์เอเอส |
| --- | --- |
Henry Fox Talbot
ดาแกโรไทป์โดย อ็องตวน โกลด์ ราวปี 1844
เกิด: วิลเลียม เฮนรี ฟอกซ์ แทลบอต 11 กุมภาพันธ์ ค.ศ. 1800(1800-02-11) เมลเบอร์รี ดอร์เซต ประเทศอังกฤษ ราชอาณาจักรบริเตนใหญ่
เสียชีวิต: 17 กันยายน ค.ศ. 1877(1877-09-17) (77 ปี) ลาคอกฟ์ วิลต์เชอร์ ประเทศอังกฤษ สหราชอาณาจักรบริเตนใหญ่และไอร์แลนด์
อาชีพ: นักวิทยาศาสตร์, นักประดิษฐ์
มีชื่อเสียงจาก: ผู้บุกเบิกการถ่ายภาพ
คู่สมรส: คอนสแทนซ์ แทลบอต
รางวัล: เหรียญหลวง (ค.ศ. 1838) เหรียญรัมฟอร์ด (ค.ศ. 1842)
วิลเลียม ฟอกซ์ แทลบอต
วิลเลียม เฮนรี ฟอกซ์ แทลบอต  ( William Henry Fox Talbot )  (11 กุมภาพันธ์ ค.ศ. 1800 - 17 กันยายน ค.ศ. 1877) นักวิทยาศาสตร์และคณิตศาสตร์ชาวอังกฤษ ได้ทดลองค้นคว้าเกี่ยวกับสารเคมีไวแสงที่จะนำมาฉาบลงบนกระดาษมาตั้งแต่ปี ค.ศ. 1833 จนกระทั่งในปี ค.ศ. 1835 เขาได้ค้นพบว่า “เงินคลอไรด์”( Silver Chloride ) เป็นสารที่มีความไวต่อแสงสว่าง ซึ่งสามารถฉาบลงบนกระดาษได้ ทำให้ได้กระดาษไวแสงที่จะนำไปอัดภาพ เขาได้ทดลองนำใบไม้ ขนนก มาวางทับกระดาษไวแสง พบว่า ส่วนที่วัตถุทับอยู่จะเป็น สีขาวแต่ส่วนที่ถูกแสงสว่างจะเป็นสีดำ  เมื่อนำไปล้างในสารละลายเข้มข้นของโซเดียมคลอไรด์ ได้ภาพที่เรียกว่า “ภาพPhotogenic Drawing” ที่มีลักษณะเป็นสีตรงข้ามกับต้นแบบคือ ขาวเป็นดำ และดำเป็นขาว หรือที่เรียกว่า "ภาพเนกาตีฟ" ในปัจจุบัน ซึ่งแทลบอตใช้เป็นต้นแบบในการอัดภาพ ภาพต่อๆ มาจะเป็นภาพโพสิตีฟ ฉะนั้นวิธีการของแทลบอตจึงดีเท่ากระบวนการของดาร์แกโรไทพ์ ตรงนี้สามารถอัดภาพได้หลายภาพตามต้องการ แต่ก็มีข้อด้อยตรงที่เมื่อเก็บไว้นาน ๆ สีของภาพจะซีดจางลง
ต่อมาแทลบอตได้ปรับปรุงกระบวนการของเขาหลายขั้นตอนทั้งการถ่ายและการล้างทำให้ได้ภาพที่ดีขึ้นเท่าเดิม ซึ่งเขาตั้งชื่อกระบวนการนี้ว่า 	
“คาโลไทพ์” ( Calotype ) ซึ่งแปลว่า ความประทับใจในภาพที่สวยงามแต่เพื่อน ๆ ของเขาแนะนำว่าควรใช้ชื่อ แทลบอตไทพ์ (Talbotype ) 
ในปี ค.ศ. 1844 แทลบอตได้เผยแพร่ผลงานของเขาโดยเขียนหนังสือ " The pencil of Nature " แสดงความคิดเห็นเกี่ยวกับการถ่ายภาพ ซึ่งได้รับความสนใจเป็นอย่างมาก
การเผยแพร่ของแทลบอต

สิ่งที่ทำให้แทลบอตมีชื่อเสียง ได้แก่ ผลงานเกี่ยวกับหนังสือที่เขาเขียนขึ้น เมื่อ ค.ศ. 1844
เขาเขียนหนังสือเล่มหนึ่ง ชื่อ “The pencil of nature” ซึ่งใช้แสงสว่างมาวาดภาพให้สวยงามเหมือนธรรมชาติโดยใช้กระดาษไวแสงแทนกระดาษวาดภาพ หนังสือเล่มนี้ไม่ได้มีจำนวนตีพิมพ์มากนัก ในเล่มมีภาพประกอบเป็นจำนวนมาก ทั้งภาพบุคคล ทิวทัศน์ ธรรมชาติ และความเป็นอยู่ของคน หลังจากหนังสือได้เผยแพร่ออกไปทำให้ประชาชนนิยมวิธีการแทลบอต ไทพ์มากขึ้น
วัดป่าธาราภิรมย์

ระวังสับสนกับ วัดป่าดาราภิรมย์
| วัดป่าธาราภิรมย์ |
| --- | --- |

ชื่อสามัญ: วัดป่าธาราภิรมย์, วัดปิง
ที่ตั้ง: ตำบลปิงโค้ง อำเภอเชียงดาว จังหวัดเชียงใหม่
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดป่าธาราภิรมย์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลปิงโค้ง อำเภอเชียงดาว จังหวัดเชียงใหม่ พื้นที่เขตวัดรายล้อมด้วยแม่น้ำสองสาย คือ แม่น้ำปิงและน้ำแม่ปาม
วัดป่าธาราภิรมย์ เดิมชื่อ วัดปิง (ร้าง) ต่อมาเมื่อ พ.ศ. 2547 พระราชวิสุทธิญาณ เจ้าอาวาสวัดป่าดาราภิรมย์ ได้ส่งพระโยธิน ชยานันโท ได้เข้ามาฟื้นฟูวัดร้างแห่งนี้ จนได้รับอนุญาตตั้งวัดเมื่อวันที่ 20 มีนาคม พ.ศ. 2550 ได้รับพระราชทานวิสุงคามสีมาเมื่อวันที่ 29 กุมภาพันธ์ พ.ศ. 2555
ภายในวัดมี พระธาตุธรรมจักรพรรดิเจดีย์ เป็นเจดีย์กึ่งอุโบสถทรงสี่เหลี่ยม ลักษณะศิลปะเชียงแสน กว้างและยาวด้านละ 12 เมตร สูง 18 เมตร ภายในมีพระประธานเป็นพระพุทธรูปหินหยกปางนาคปรก และพระพุทธรูปโลหะทรงจักรพรรดิสีเงิน ภายบนผนังเจดีย์ทั้งสี่ทิศเป็นภาพหินแกะสลัก ทิศเหนือเป็นรูปยักษ์ ทิศใต้เป็นรูปเทวดา พรหม ทิศตะวันออกเป็นรูปพระมหากษัตริย์ พระราชวงศ์ ทิศตะวันตกเป็นรูปพระอรหันตสาวก แสดงความเคารพ สักการะสรรเสริญ บูชาพระสัมมาสัมพุทธเจ้า ในอดีตชาวบ้านได้มาแผ้วถางที่ดินเพื่อทำการเกษตร จึงได้พบซากวัดเก่า เป็นซากอิฐโบราณ หลังคาโบสถ์ รวมทั้งขุดพบพระเก่า เครื่องใช้ของเก่าต่าง ๆ จึงสันนิษฐานว่าเป็นวัดเก่าแก่ที่เคยเจริญรุ่งเรืองมาก่อน นับแต่สมัยพระเจ้ามังราย
รายชื่อเว็บไซต์ที่ถูกบล็อกในจีนแผ่นดินใหญ่

ชื่อโดเมนจำนวนมากถูกบล็อกในสาธารณรัฐประชาชนจีน (จีนแผ่นดินใหญ่) ภายใต้นโยบายการตรวจพิจารณาอินเทอร์เน็ตในประเทศจีน ทำให้ผู้ใช้ไม่สามารถเข้าถึงเว็บไซต์บางเว็บได้จากในประเทศ
แหล่งข้อมูลอื่น

Chinese Firewall Test - บริการทดสอบยูอาร์แอลว่าโดนบล็อกในจีนหรือไม่
China Firewall Test - Test if any domain is DNS poisoned in China in real-time. DNS poisoning is one way in which websites can be blocked. Others are IP blocking and keyword filtering.
China Firewall Test - Test your website from real browsers in China. You can review performance reports and waterfall charts for further analysis and element-by-element performance detail from multiple locations.
ไฟร์วอลล์ของจีนและการทดสอบการปฏิบัติตามข้อกำหนด - ทดสอบว่า Great Firewall of China บล็อกเว็บไซต์ของคุณตามเวลาจริงหรือไม่ ตรวจสอบว่าโดเมนของคุณมีใบอนุญาต ICP ที่กระทรวงของจีนกำหนดเพื่อโฮสต์เนื้อหาเว็บภายในไฟร์วอลล์หรือไม่
วัดป่าทุ่งวัว

| วัดป่าทุ่งวัว |
| --- | --- |

ที่ตั้ง: ตำบลท่ากระดาน อำเภอสนามชัยเขต จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระอธิการมี เตรชธัมโม
 สถานีย่อยพระพุทธศาสนา
วัดป่าทุ่งวัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่ากระดาน อำเภอสนามชัยเขต จังหวัดฉะเชิงเทรา มีพื้นที่ประมาณ 15 ไร่ เป็นสาขา 111 ของวัดหนองป่าพง ปัจจุบันมีพระอธิการมี เตรชธัมโม เป็นเจ้าอาวาส
วัดป่าทุ่งวัว หรือ วัดเขามันเทศ ได้รับการจัดตั้งเป็นวัดที่ถูกต้องจากกรมการศาสนา เมื่อวันที่ 24 พฤศจิกายน พ.ศ. 2547 ผู้ขออนุญาตสร้างวัดคือ นายเพ็ง อินแจ้
วัดเป็นสถานที่ท่องเที่ยว ด้านบนเขาเป็นที่ประดิษฐานพระสีวลีองค์ใหญ่ สามารถมองเห็นทิวทัศน์จากด้านบนเขาและมีรอยพระพุทธบาทจำลอง 1 คู่ ซึ่งจะต้องเดินต่อไปทางบันไดที่มีจำนวน 682 ขั้น นอกจากนั้นยังมีองค์พระสัมมาสัมโพธิญาณจำลอง และศาลเจ้าแม่ตะเคียน
พัก กยู-รี

| พัก กยู-รี |
| --- | --- |

ข้อมูลพื้นฐาน
รู้จักในชื่อ: เทพธิดากยูริ
เกิด:  (1988-05-21) 21 พฤษภาคม ค.ศ. 1988 (36 ปี) โซล เกาหลีใต้
อาชีพ: นักร้อง นักแสดง
ค่ายเพลง: Creative Kkot

อาชีพทางดนตรี
แนวเพลง: เคป็อป
เครื่องดนตรี: เสียงร้อง
ค่ายเพลง: ดีเอสพี Universal Sigma EMI Music Japan
สมาชิกของ: คารา
 นักดนตรี

ชื่อเกาหลี
ฮันกึล: 박규리
ฮันจา: 朴奎利
อาร์อาร์: Bak Gyu-ri 
เอ็มอาร์: Pak Kyu-ri 
 
นักดนตรี
พัก กยู-รี (อักษรโรมัน: Park Gyu-ri; เกาหลี: 박규리; ฮันจา: 朴奎利; อาร์อาร์: Bak Gyuri; เอ็มอาร์: Pak Kyuri; เกิด 21 พฤษภาคม ค.ศ. 1988) หรือชื่อในการแสดงว่า กยูรี (Gyuri) เป็นนักร้องและนักแสดงชาวเกาหลีใต้ เป็นที่รู้จักในฐานะสมาชิกวงคารา สังกัดดีเอสพีมีเดีย
ประวัติ

พัก กยู-รี เกิดเมื่อวันที่ 21 พฤษภาคม พ.ศ. 2531 ในโซล ประเทศเกาหลีใต้  เธอได้เป็นนักแสดงตั้งแต่เด็กโดยผลงานแรกของเธอก็คือ แสดงซิตคอม MBC 'Today is a Nice Day' กับคังโฮดง และ SBS 'Ladies of the Palace' โดยเธอเป็นคนตั้งชื่อวง คารา โดยเอามาจาก ภาษากรีก "chara" แปลว่า ท่วงทำนองที่ไพเราะ หรือ Sweet Melody เธอได้รับบทเป็นนักร้องครั้งแรกเมื่อวันที่ 29 มีนาคม พ.ศ. 2550 ในฐานะสมาชิกวงคาราพร้อมกันกับฮัน ซึงยอน, จอง นิโคล และคิม ซองฮี
ผลงานเพลง > คารา

ดูบทความที่ คารา
ผลงานเพลง > ร่วมกับศิลปินอื่นและเดี่ยว

| ปี | เพลง | รายการ | ศิลปิน |
| --- | --- | --- | --- |
| 2553 | "Day After" | Hong Kyung Min Vol. 10 – Special Edition | Hong Kyung Min feat.Park Gyuri |
| 2553 | "Bingeul Bingeul" |  | No Brain feat.Park Gyuri, Han Seungyeon, Jung Nicole |
| 2553 | "My love" | Daemul OST | Duet with Kang Jiyoung |
| 2553 | "Let's Go" | G20 Seoul Summit 2010 Project Album | With G20 |
| 2554 | "I Only Look At You" | City Hunter OST |  |
| 2554 | "Indecisive" | Love Is Elsewhere OST | Duet with Cho Hyun Young (Rainbow) |
| 2555 | "I Love You More Than The Soul" | Tasty Life OST |  |
| 2555 | "Daydream" (白昼夢; Hakuchūmu) | Kara Collection |  |
| 2555 | "Breaking Fate" | The Great Seer OST |  |
| 2556 | "I Will Wait For You" | Nail Shop Paris OST Part 1 |  |
ผลงาน > ภาพยนตร์

| ปี | ภาพยนตร์ | บทบาท | หมายเหตุ |
| --- | --- | --- | --- |
| 2554 | Alpha and Omega | Kate | Korean dubbed version that was released in February 2011. |
ผลงาน > ละคร

| ปี | ละคร | สถานีโทรทัศน์ | หมายเหตุ |
| --- | --- | --- | --- |
| 2538 | Today is a Nice Day | MBC | As the girlfriend of Kang Ho Dong's brother |
| 2544 - 2545 | Ladies of the Palace | SBS | As the teenage version of Kim Jung Eun |
| 2552 | Hero | MBC | cameo |
| 2554 | URAKARA | TV Tokyo | Gyuri |
| 2555 | Reckless Family (Unplanned Family) | MBC | Herself |
| 2556 | Nail Shop Paris. | MBC | Hong Yuh Joo |
ผลงาน > วารตี้โชว์

| ปี | รายการ | สถานีโทรทัศน์ | หมายเหตุ |
| --- | --- | --- | --- |
| 2552 - 2553 | Star Golden Bell | KBS | Permanent Guest |
| 2552 | Sunday Sunday Night’s “Parody Theater” | MBC | Go Eung-chan (The 1st Shop of Coffee Prince) |
| 2553 | Good Time 230 | SBS | with Shindong |
| 2554 | 100 Points Out of 100 Points (Oh! My School) | KBS | Episode 10 |
| 2554 | Secret | KBS | Episode 17 - 18 |
| 2554 - 2555 | Lulu Lala | MBC | December 11, 2011 - February 19, 2012 |
| 2555 | Running Man | SBS | Episode 93 (Survival Race) - 94 (Wedding Race) |
ผลงาน > พิธีกร

| ปี | รายการ | สถานีโทรทัศน์ | หมายเหตุ |
| --- | --- | --- | --- |
| 2555 | Jewellery House | MBC | MC |
รายการวิทยุ

| วันที่ | ชื่อ | หมายเหตุ |
| --- | --- | --- |
| September 23, 2009 - April 14, 2010 | Super Junior's Kiss the Radio (Sukira) | Fixed guest DJ with Kang Jiyoung |
| May 5, 2010 -  October 3, 2011 | MBC "Stop the Boring Time" (ShimShimTaPa (SSTP)) | with Shindong |
แหล่งข้อมูลอื่น

(เกาหลี) โฮมเพจขนาดเล็ก พัก กยู-รี ที่ไซเวิลด์
(เกาหลี) พัก กยู-รี ที่เอกซ์ (ทวิตเตอร์)
ศาลจังหวัด

ศาลจังหวัด เป็นศาลยุติธรรมชั้นต้นที่มีกฎหมายจัดตั้งขึ้นในแต่ละจังหวัดหรือในบางอำเภอ มีเขตอำนาจศาลตามที่พระราชบัญญัติกำหนดเป็นลายลักษณ์อักษรเอาไว้ มีอำนาจพิจารณาพิพากษาคดีแพ่งและคดีอาญาทั้งปวงที่มิได้อยู่ในอำนาจของศาลยุติธรรมอื่น ในกรณีที่มีการยื่นฟ้องคดีต่อศาลจังหวัด และคดีนั้นเกิดขึ้นในเขตของศาลแขวงและอยู่ในอำนาจของศาลแขวง ศาลจังหวัดนั้นต้องมีคำสั่งโอนคดีไปยังศาลแขวงที่มีเขตอำนาจ
เขตอำนาจศาล

ดูเพิ่ม: เขตศาลยุติธรรมไทย
ศาลจังหวัด หมายถึงศาลประเภทหนึ่งเท่านั้น  มิได้หมายความตามภูมิศาสตร์ที่ตั้ง เช่น ศาลจังหวัดชัยบาดาล ซึ่งตั้งอยู่ในอำเภอชัยบาดาล มีเขตอำนาจศาลตามที่พระราชบัญญัติจัดตั้งศาลนั้นกำหนดขึ้น โดยไม่ได้กำหนดให้อำเภอชัยบาดาลมีฐานะเป็นจังหวัดแต่อย่างใด เป็นต้น
เขตอำนาจศาล > รายชื่อศาลจังหวัดที่มิได้ตั้งตามเขตจังหวัด

สำนักงานศาลยุติธรรมภาค 1
ศาลจังหวัดธัญบุรี  (จังหวัดปทุมธานี)
ศาลจังหวัดพระประแดง (จังหวัดสมุทรปราการ)
ศาลจังหวัดชัยบาดาล (จังหวัดลพบุรี)
สำนักงานศาลยุติธรรมภาค 2
ศาลจังหวัดพัทยา (จังหวัดชลบุรี)
ศาลจังหวัดกบินทร์บุรี  (จังหวัดปราจีนบุรี)
สำนักงานศาลยุติธรรมภาค 3
ศาลจังหวัดภูเขียว (จังหวัดชัยภูมิ)
ศาลจังหวัดบัวใหญ่ (จังหวัดนครราชสีมา)
ศาลจังหวัดพิมาย (จังหวัดนครราชสีมา)
ศาลจังหวัดสีคิ้ว (จังหวัดนครราชสีมา)
ศาลจังหวัดสีคิ้ว สาขาปากช่อง (นครราชสีมา)
ศาลจังหวัดนางรอง (จังหวัดบุรีรัมย์)
ศาลจังหวัดรัตนบุรี (จังหวัดสุรินทร์)
ศาลจังหวัดกันทรลักษ์ (จังหวัดศรีสะเกษ)
ศาลจังหวัดเดชอุดม (จังหวัดอุบลราชธานี)
สำนักงานศาลยุติธรรมภาค 4
ศาลจังหวัดพล (จังหวัดขอนแก่น)
ศาลจังหวัดชุมแพ (จังหวัดขอนแก่น)
ศาลจังหวัดสว่างแดนดิน (จังหวัดสกลนคร)
สำนักงานศาลยุติธรรมภาค 5
ศาลจังหวัดฝาง (จังหวัดเชียงใหม่)
ศาลจังหวัดฮอด (จังหวัดเชียงใหม่)
ศาลจังหวัดเทิง (จังหวัดเชียงราย)
ศาลจังหวัดเชียงคำ (จังหวัดพะเยา)
ศาลจังหวัดแม่สะเรียง (จังหวัดแม่ฮ่องสอน)
สำนักงานศาลยุติธรรมภาค 6
ศาลจังหวัดแม่สอด (จังหวัดตาก)
ศาลจังหวัดหล่มสัก (จังหวัดเพชรบูรณ์)
ศาลจังหวัดวิเชียรบุรี (จังหวัดเพชรบูรณ์)
ศาลจังหวัดสวรรคโลก (จังหวัดสุโขทัย)
สำนักงานศาลยุติธรรมภาค 7
ศาลจังหวัดทองผาภูมิ (จังหวัดกาญจนบุรี)
ศาลจังหวัดหัวหิน (จังหวัดประจวบคีรีขันธ์)
สำนักงานศาลยุติธรรมภาค 8
ศาลจังหวัดหลังสวน (จังหวัดชุมพร)
ศาลจังหวัดปากพนัง (จังหวัดนครศรีธรรมราช)
ศาลจังหวัดทุ่งสง (จังหวัดนครศรีธรรมราช)
ศาลจังหวัดตะกั่วป่า (จังหวัดพังงา)
ศาลจังหวัดเวียงสระ (จังหวัดสุราษฎร์ธานี)
ศาลจังหวัดไชยา (จังหวัดสุราษฎร์ธานี)
ศาลจังหวัดเกาะสมุย (จังหวัดสุราษฎร์ธานี)
สำนักงานศาลยุติธรรมภาค 9
ศาลจังหวัดเบตง (จังหวัดยะลา)
ศาลจังหวัดนาทวี (จังหวัดสงขลา)
วัดป่าฌงโคสามัคคีธรรม

| วัดป่าฌงโคสามัคคีธรรม |
| --- | --- |

th
ชื่อสามัญ: วัดป่าฌงโค
ที่ตั้ง: บ้านป่ารังงาม  ตำบลห้วยบง อำเภอด่านขุนทด จังหวัดนครราชสีมา 30210
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป่าฌงโคสามัคคีธรรม บ้านป่ารังงาม หมู่ที่ 3 ตำบลห้วยบง อำเภอด่านขุนทด จังหวัดนครราชสีมา เป็นวัดแห่งที่ 2 ของหมู่บ้าน ตั้งอยู่บริเวณป่าชุมชน ทางด้านทิศใต้ของหมู่บ้าน
สิ่งปลูกสร้างภายในวัด

ศาลาเอนกประสงค์
กุฏิ 4 หลัง
หลวงพ่อดำ ประดิษฐานบนแท่นกลางแจ้ง
ศาลาเอนกประสงค์กลางน้ำ (สร้างปี พ.ศ. 2565)
สาวเปรียว

สาวเปรียว คือผู้ชนะการประกวด เปรียวซุปเปอร์โมเดล ของนิตยสารเปรียว หนึ่งในการประกวดนางแบบมืออาชีพเวทีใหญ่ของประเทศไทย ผู้เข้ารอบสุดท้ายหลายท่านสามารถเข้าสู่เส้นทางวงการนางแบบอาชีพชั้นนำของเมืองไทย เช่น
เบลินดา เจนเซ่น
ราศี วัชราพลเมฆ
อารยา เอ ฮาร์เกต
นภคปภา นาคประสิทธิ
อริศรา วงศ์ชาลี
ช่อนภา รักษ์บุญยวง สาวเปรียว 2540
ศิวรุต ผลหิรัญ

| ข้อมูลส่วนตัว |
| --- | --- | --- | --- |
ชื่อเต็ม:  ศิวรุต ผลหิรัญ
วันเกิด:   (1996-09-23) 23 กันยายน ค.ศ. 1996 (28 ปี)
สถานที่เกิด:  จังหวัดนครศรีธรรมราช ประเทศไทย
ส่วนสูง:  1.70 m (5 ft 7 in)
ตำแหน่ง:  ปีก
ข้อมูลสโมสร
สโมสรปัจจุบัน:  นครศรีฯ ยูไนเต็ด
หมายเลข:  98
สโมสรอาชีพ*
| ปี |  ทีม |  ลงเล่น |  (ประตู) |
| 2558–2561 |  ราชบุรี มิตรผล |  26 |  (1) |
| 2558 |  → อาร์แบค (ยืมตัว) |  12 |  (2) |
| 2560 |  → แบงค็อก ยูไนเต็ด (ยืมตัว) |  6 |  (0) |
| 2561 |  → บุรีรัมย์ ยูไนเต็ด (ยืมตัว) |  1 |  (0) |
| 2562 |  ศรีสะเกษ |  12 |  (0) |
| 2562 |  → สุโขทัย (ยืมตัว) |  7 |  (0) |
| 2563–2564 |  สุโขทัย |  1 |  (0) |
| 2563–2564 |  หนองบัว พิชญ (ยืมตัว) |  12 |  (0) |
| 2564– |  นครศรีฯ ยูไนเต็ด |  15 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ศิวรุต ผลหิรัญ (23 กันยายน พ.ศ. 2539 —) เป็นนักฟุตบอลอาชีพชาวไทย ปัจจุบันเล่นให้กับนครศรีฯ ยูไนเต็ด ในไทยลีก 2 ตำแหน่งปีก
ระดับสโมสร > ราชบุรี มิตรผล > บุรีรัมย์ ยูไนเต็ด (ยืมตัว)

ในวันที่ 23 พฤษภาคม 2561 บุรีรัมย์ ยูไนเต็ด ยืมตัวศิวรุต ผลหิรัญ จากราชบุรี มิตรผล ด้วยสัญญา 6 เดือน โดยเขาจะสวมเสื้อหมายเลข 27
แหล่งข้อมูลอื่น

ข้อมูลของ ศิวรุต ผลหิรัญ
| ด ค กผู้เล่นชุดปัจจุบันของสโมสรฟุตบอลนครศรีฯ ยูไนเต็ด  |
| --- | --- |
 1 รัฐภูมิ  4 นฤพล  7 สุขพร  9 ธนินนัทธ์  10 นางาซากิ  11 อดิเทพ  13 ณัฐภูมิ  14 เปาลิสตา  15 รัฐกร  16 อันตอนิโอ  17 อับดุสสาลาม  18 อดิศักดิ์  19 วิชิตชัย  20 กุสตอว์  21 ประกิต  26 ภูมิพัฒน์  27 วรวุฒิ  30 ชาคร  31 วันเฉลิม  34 นรงฤทธิ์  36 เพชรรัตน์  37 จักรกฤษ  38 ทักดนัย  44 กิตติพงศ์  45 อดิศร  71 เอกลักษณ์  98 ศิวรุต  หัวหน้าผู้ฝึกสอน: ธงชัย
วิทยาลัยการสาธารณสุขสิรินธร จังหวัดตรัง

บทความหลัก: กลุ่มสถาบันวิชาการสาธารณสุขและเทคโนโลยีทางการแพทย์ สถาบันพระบรมราชชนก
วิทยาลัยการสาธารณสุขสิรินธร จังหวัดตรัง เป็นวิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก กระทรวงสาธารณสุข ตั้งอยู่ที่ 89 หมู่ที่ 2 ตำบลควนธานี อำเภอกันตัง จังหวัดตรัง
ประวัติ

วิทยาลัยการสาธารณสุขสิรินธร จังหวัดตรัง ได้ริเริ่มก่อสร้างขึ้นโดยดำริของ นายชวน หลีกภัย ขณะดำรงตำแหน่งรัฐมนตรีว่าการกระทรวงสาธารณสุข เมื่อ พ.ศ. 2532 โดยสถานที่ก่อสร้างได้มีการประสานงานกับกำนันผู้ใหญ่บ้านตำบลควนธานี อำเภอกันตัง จังหวัดตรังในขณะนั้น คือ นายยวด มณีนูน และนายเพื่อม ปานชนะ โดยใช้พื้นที่ทุ่งลานไซหัก ประมาณ 96 ไร่ นพ.ณรงค์ ฉายากุล นายแพทย์สาธารณสุขจังหวัดตรังในขณะนั้น ได้มาสำรวจสถานที่แล้วพบว่าสถานที่ดังกล่าวส่วนหนึ่งเป็นหนองน้ำและส่วนหนึ่งปลูกผักมีปัญหากับชุมชนน้อยมาก จึงสนับสนุนให้ใช้พื้นที่ดังกล่าวสร้างวิทยาลัยในวันที่ 29 กุมภาพันธ์ พ.ศ. 2536 คณะกรรมการพิจารณาขอใช้ที่ดินได้พิจารณาให้กระทรวงสาธารณสุขใช้ที่ดิน 78 ไร่ 1 งาน 50.5 ตารางวาในการก่อสร้าง โดยใช้งบประมาณ 165 ล้านบาท เป็นงบผูกพันปี 2535–2538 นอกจากนี้ ยังได้รับการสนับสนุนจากประชาชนตำบลควนธานี บริจาคที่ดินทำถนนเข้าวิทยาลัยฯ และมีการสนับสนุนจากองค์กรภาครัฐและเอกชนอีก คือ ในปีงบประมาณ 2540 การกีฬาแห่งประเทศไทย สำหรับใช้ก่อสร้างสนามกีฬาควนธานี เพื่อใช้เป็นที่ออกกำลังกายสำหรับนักศึกษาและประชาชนในตำบลควนธานีและพื้นที่ใกล้เคียง
หลักสูตร

วิทยาลัยเปิดดำเนินการสอนในหลักสูตรต่างๆ ดังนี้
หลักสูตรประกาศนียบัตรสสาธารณสุขศาสตร์ สาขาสาธารณสุขชุมชน เริ่มดำเนินการ ปีการศึกษา 2538 - ปัจจุบัน
หลักสูตรประกาศนียบัตรสสาธารณสุขศาสตร์ สาขาเทคนิคเภสัชกรรม เริ่มดำเนินการ เมื่อปี 2540 -ปัจจุบัน
หลักสูตรประกาศนียบัตรสสาธารณสุขศาสตร์ สาขาทันตสาธารณสุข เริ่มดำเนินการ เมือปี 2541 - ปัจจุบัน
หลักสูตร วิทยาศาสตร์บัณฑิต สาขาสาธารณสุขศาสตร์ (โครงการความร่วมมือระหว่าง มหาวิทยาลัยทักษิณ และ วิทยาลัยสาธารณสุขสิรินธร ตรัง) เปิดทำการสอนระหว่างปีการศึกษา 2542 - 2546 (ปัจจุบัน มหาวิทยาลัยทักษิณ เป็นผู้ดำเนินการ)
แหล่งข้อมูลอื่น

วิทยาลัยการสาธารณสุขสิรินธร จังหวัดตรัง เก็บถาวร 2007-03-20 ที่ เวย์แบ็กแมชชีน
สด ปูนอินทรียิม

| สด ปูนอินทรียิม |
| --- | --- |
เกิด: อนุสรณ์ ยอดจันทร์ 3 มิถุนายน พ.ศ. 2520 (47 ปี)
สด ปูนอินทรียิม มีชื่อจริงว่า อนุสรณ์ ยอดจันทร์ เกิดเมื่อวันที่ 3 มิถุนายน พ.ศ. 2520 ที่อำเภอศรีเทพ จังหวัดเพชรบูรณ์ แต่ต่อมาได้ย้ายมาอยู่ที่จังหวัดลพบุรี
เดิมเคยเป็นนักมวยไทยที่มีชื่อเสียงมาก่อน เคยเป็นแชมป์มวยไทยถึง 4 รุ่นของเวทีมวยลุมพินี
ชื่อนักมวยอื่น ๆ

สด ลูกหนองยางทอย (มวยไทย)
สถาปัตยกรรมบาหลี

โบสถ์นักบุญยอแซฟเด็นปาซาร์ โบสถ์คาทอลิกเก่าแก่ของบาหลีที่สร้างด้วยสถาปัตยกรรมแบบบาหลี
สถาปัตยกรรมบาหลี เป็นสถาปัตยกรรมพื้นถิ่นของชาวบาหลีซึ่งพบได้ทั่วไปบนเกาะบาหลี ประเทศอินโดนีเซีย ที่มีความเก่าแก่หลายศตวรรษ ได้รับอิทธิพลจากวัฒนธรรมบาหลี โดยเฉพาะศาสนาฮินดูแบบบาหลี แนวคิดจากเกาะชวา และความเชื่อพื้นเมืองของชาวบาหลีดั้งเดิม ตัวอย่างที่สำคัญ เช่น รูมะฮ์อาดัต (บ้านพื้นเมือง) ที่เรียกว่า บ้านพื้นเมืองบาหลี, ปูรา (โบสถ์พราหมณ์แบบบาหลี) เป็นต้น
ในปัจจุบัน สถาปัตยกรรมบาหลีแบบร่วมสมัย พบได้ทั่วไปในสถาปัตยกรรมแบบเมืองร้อนเอเชีย (Asian tropical architecture) กล่าวคือลักษณะทั่วไปที่พบในการก่อสร้างสถานพักตากอากาศและโรงแรมริมชายหาดและทะเล เนื่องมาจากธุรกิจการท่องเที่ยวบนเกาะบาหลีที่กำลังเติบโตอย่างรวดเร็ว ทำให้ความต้องการบ้าน กระท่อม วิลลา และโรงแรมแบบสถาปัตยกรรมบาหลีสูงขึ้นมาก และทำให้สถาปัตยกรรมแบบบาหลียังคงได้รับความนิยมและมีการรักษาไว้อย่างดีพอควร
โบสถ์พราหมณ์

บทความหลัก: โบสถ์พราหมณ์แบบบาหลี
วิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓

วิทยาลัยการอาชีพร้อยเอ็ด (อังกฤษ :Roi Et Industrial and Community Education College ) เป็นวิทยาลัยด้านช่างฝึกอาชีพ สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ อำเภอเมืองร้อยเอ็ด จังหวัดร้อยเอ็ด โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
| --- | --- |

ชื่อย่อ: วก.รอ. / ICEC101
ประเภท: รัฐบาล - วิทยาลัย  สังกัดสถาบันการอาชีวศึกษาภาคตะวันออกเฉียงเหนือ ๓
สถาปนา: 1 ตุลาคม พ.ศ. 2522
ผู้อำนวยการ: นายชาญชัย ภัทรพฤกษา
ที่ตั้ง: 177 ถนนรณชัยชาญยุทร ตำบลในเมือง   อำเภอเมืองร้อยเอ็ด จังหวัดร้อยเอ็ด 45000
เว็บไซต์: www.roiet-icec.ac.th
ประวัติ

วิทยาลัยการอาชีพร้อยเอ็ด แรกเริ่มจัดตั้งเมื่อวันที่ 1 ตุลาคม พ.ศ. 2522   เดิมชื่อ "ศูนย์ฝึกวิชาชีพ"  ได้จัดตั้งขึ้นตามโครงการจัดตั้งศูนย์ฝึกวิชาชีพ โดยเงินกู้ของธนาคารโลก จัดตั้งเป็นศูนย์ขนาดเล็กในเขตการศึกษา 10  ประกาศเริ่มก่อสร้างเมื่อวันที่ 3 กันยายน 2523 และได้รับการเปลี่ยนชื่อเป็น วิทยาลัยการอาชีพร้อยเอ็ด ได้เปิดทำการสอนเมื่อเดือนพฤศจิกายน 2524 โดยเปิดสอนในหลักสูตรมัธยมศึกษาตอนปลายสายวิชาชีพ เรียกว่าหลักสูตรวิชาชีพ (วช.) บริการให้กับนักเรียนในโรงเรียนมัธยมศึกษาของกรมสามัญศึกษา ซึ่งเรียกว่าโรงเรียนต้นสังกัดในเขตจังหวัดร้อยเอ็ดและจังหวัดใกล้เคียงทั้ง ภาครัฐบาลและเอกชน นอกจากนั้นยังได้เปิดสอนในหลักสูตรวิชาชีพระยะสั้นให้กับ ประชาชนทั่วไปทั้งภาคในเวลาราชการ และภาคนอกเวลาราชการในสาขาวิชาต่าง ๆ ตามความต้องการของท้องถิ่น เมื่อวันที่ 7 มิถุนายน พ.ศ. 2534 ได้เปิดสอนหลักสูตรประกาศนียบัตรวิชาชีพ(ปวช.) ในสาขาวิชาที่ขาดแคลน ปีการศึกษา 2539 เปิดสอนหลักสูตรประกาศนียบัตรวิชาชีพชั้นสูง(ปวส.) ตั้งแต่นั้นเป็นต้นมา
หลักสูตร

วิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓ เปิดสอนระดับดังนี้
ปริญญาตรี หลักสูตรเทคโนโลยีบัณฑิต (ทล.บ.)
ประกาศนียบัตรวิชาชีพชั้นสูง (ปวส.)
ประกาศนียบัตรวิชาชีพ (ปวช.)
| หลักสูตรที่เปิดสอนในวิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓> ประกาศนียบัตรวิชาชีพ | หลักสูตรที่เปิดสอนในวิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓> ประกาศนียบัตรวิชาชีพชั้นสูง | หลักสูตรที่เปิดสอนในวิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓> ระดับปริญญาตรี (ต่อเนื่อง) | หลักสูตรที่เปิดสอนในวิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓>  |
| --- | --- | --- | --- |
| หลักสูตรประกาศนียบัตรวิชาชีพ ช่างยนต์  ช่างกลโรงงาน  ช่างเชื่อมโลหะ  ช่างไฟฟ้ากำลัง  ช่างอิเล็กทรอนิกส์  การบัญชี  คอมพิวเตอร์ธุรกิจ  คหกรรมอาหาร  เลขานุการ  การโรงแรม    | หลักสูตรปรกาศนียบีตรวิชาชีพชั้นสูง เทคนิคยานยนต์  เทคนิคการผลิต  ช่างไฟฟ้ากำลัง  ช่างอิเล็กทรอนิกส์  การบัญชี  คอมพิวเตอร์ธุรกิจ  คหกรรมอาหาร  การโรงแรม  เลขานุการ | หลักสูตรเทคโนโลยีบัณฑิต (ทล.บ.) สาขาวิชาการบัญชี (ต่อเนื่อง) รับผู้จบ ปวส.การบัญชี  สาขาวิชาเทคโนโลยีการผลิต (ต่อเนื่อง) รับผู้จบ ปวส.เทคนิคการผลิต  สาขาวิชาเทคโนโลยียานยนต์ (ต่อเนื่อง) รับผู้จบ ปวส.เทคนิคยานยนต์ |  |